Közzétette 2022-es Fenntarthatósági jelentését az AutoWallis

Publikálta 2022-ről szóló Fenntarthatósági jelentését az AutoWallis, melyben beszámolt arról, hogy a korábban kitűzött célok ismételt túlteljesítése mellett továbbfejlesztette fenntarthatósági teljesítményének mérhetőségét és értékelését, és több kapcsolódó új projekt elindítását, közöttük az EU Taxonómia szerinti jelentéstétel előkészítését is tervezi.

Második alkalommal tette közzé a Budapesti Értéktőzsde Prémium kategóriájában jegyzett AutoWallis Nyrt. Fenntarthatósági jelentését, melyből az érdeklődők többek között megismerhetik, hogy a magyar tőzsde autós vállalata milyen eredményeket ért el 2022-ben a fenntartható működés fejlesztésének területén. Az AutoWallis a kihívásokkal teli külső környezetben tavaly ismét túlteljesítette kitűzött céljait és újabb rekordévet zárt, miközben bizonyította elkötelezettségét a még fenntarthatóbb működés mellett: továbbfejlesztette fenntarthatósági teljesítményének mérését és értékelését. Emellett több fenntarthatósági tématerületen indított és tervez új projektet indítani, mint például az adatgyűjtési folyamatainak fejlesztése, vagy az EU Taxonómia szerinti jelentéstétel előkészítése.

Az AutoWallis második Fenntarthatósági jelentése szerint 2022-ben elvégezte energetikai auditját, valamint hulladékkezelési folyamatainak átfogó felülvizsgálatát annak érdekében, hogy megalapozott módon kulcsintézkedéseket hozhasson energetikai és hulladékgazdálkodási hatékonysága fejlesztéséről. A Csoport emellett igyekszik tevékenységét szem előtt tartva erősíteni a digitalizációt és az online értékesítést, bővíteni szolgáltatási és márkaportfólióját, fenntarthatóbb hulladékkezelést kialakítani és növelni energiahatékonyságát, beleértve a megújuló energiahasználat növelését. Székely Gábor, az AutoWallis Nyrt. befektetői kapcsolatok és ESG igazgatója a jelentés kapcsán kiemelte, hogy a vállalat hosszú távú gazdasági céljait csak a fenntarthatóság figyelembevételével lehet elérni, így a terveik között szerepel a magasabb fokú digitalizáció és az ESG funkció stratégiai körforgásba történő bevezetése. Hozzátette, hogy 2023-ban céljuk az AutoWallis kiemelt fenntarthatósági hatásának, az egyéb közvetett (Scope 3) CO2 kibocsátásának átfogó felmérése és bemutatása, továbbá a következő jelentésben a társaság bemutatja az idén bejelentett környezettudatos mobilitási szolgáltató, a Share Now autómegosztó akvizíciójának környezeti és társadalmi hatásait is.

Sajtókapcsolat:

* Kerekes Ádám
* Financial Communications
* +36 70 341 8959
* kerekes.adam@fincomm.hu

Eredeti tartalom: AutoWallis Nyrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7084/kozzetette-2022-es-fenntarthatosagi-jelenteset-az-autowallis/